Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 2068

(2) Ha a hibás teljesítésért helytálló kötelezettet a minõség megvizsgálásának kötelezettsége terhelte, a hibás teljesítéssel összefüggõ megtérítési és kártérítési igényt a közremûködõvel szemben csak akkor érvényesíthet, ha e kötelezettségének eleget tett. 5:151. § [A kötelezett gazdagodási igénye] Kicserélés vagy elállás esetén a jogosult nem köteles a dolognak azt az értékcsökkenését megtéríteni, amely a rendeltetésszerû használat következménye. Ha a dolog meghibásodásában a jogosultat terhelõ karbantartási kötelezettség elmulasztása is közrehatott, a szavatossági kötelezettség teljesítésével felmerült költségeket közrehatása arányában a jogosult viselni köteles, feltéve, hogy a dolog karbantartására vonatkozó ismeretekkel rendelkeznie kellett. 5:152. § [Kárigény a szavatossági jog érvényesítése mellett] Szavatossági jogainak érvényesítésén túl a jogosult a hibás teljesítésbõl eredõ kárának megtérítését is követelheti a szerzõdésszegésért való felelõsség szabályai szerint. A hibás teljesítésbõl eredõen a szolgáltatás tárgyában bekövetkezett kárának megtérítését azonban csak a kellékszavatosságra meghatározott sorrend figye lembe véte lével és a kellékszavatosságra meghatározott határidõn belül érvényesítheti. Termékszavatosság 5:153. § [A termékszavatosság fogalma, érvényesítésének feltételei]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes